A4-0122/98

Ι. Σχέδιο πράξεως του Συμβουλίου για τη σύμβαση περί αμοιβαίας δικαστικής συνδρομής επί ποινικών υποθέσεων μεταξύ των κρατών μελών της Ευρωπαϊκής Ένωσης (5202/98 - C4-0062/98 - 98/0902 (CNS))

Το σχέδιο αυτό εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκφράζοντας την πεποίθησή τους ότι η βελτίωση της δικαστικής συνεργασίας σε ποινικές υποθέσεις είναι ένα στοιχείο πρωταρχικής σημασίας για την καταπολέμηση του οργανωμένου εγκλήματος

(Τροπολογία 2)

Έκτη αιτιολογική σκέψη

>Αρχικό κείμενο>

εκτιμώντας ότι οι διατάξεις αυτών των Συμβάσεων εξακολουθούν να ισχύουν για όσα θέματα δεν ρυθμίζει η παρούσα Σύμβαση,

>Κείμενο μετά την ψηφοφορία στο ΕΚ>

εκτιμώντας ότι,

εν αναμονή μιας μεταγενέστερης ενιαίας κωδικοποίησης για τα κράτη μέλη της Ένωσης, οι διατάξεις αυτών των Συμβάσεων εξακολουθούν να ισχύουν για όσα θέματα δεν ρυθμίζει η παρούσα Σύμβαση,

(Τροπολογία 3)

Άρθρο 1, παράγραφος 2

>Αρχικό κείμενο>

2. Η παράγραφος 1 δεν επηρεάζει την εφαρμογή ευνοϊκότερων διατάξεων διμερών ή πολυμερών συμφωνιών μεταξύ κρατών μελών, ούτε, όπως προβλέπει το άρθρο 26 παράγραφος 4 της Συνθήκης του 1959, θίγει διακανονισμούς στον τομέα της αμοιβαίας δικαστικής συνδρομής επί ποινικών υποθέσεων, που έχουν συμφωνηθεί βάσει ομοιόμορφης νομοθεσίας ή ειδικών κανόνων που προβλέπουν την αμοιβαία εφαρμογή μέτρων αμοιβαίας δικαστικής συνδρομής στο έδαφος εκάστου.

>Κείμενο μετά την ψηφοφορία στο ΕΚ>

2. Η παράγραφος 1 δεν επηρεάζει την εφαρμογή διατάξεων διμερών ή πολυμερών συμφωνιών μεταξύ κρατών μελών, ούτε, όπως προβλέπει το άρθρο 26 παράγραφος 4 της Συνθήκης του 1959, θίγει διακανονισμούς στον τομέα της αμοιβαίας δικαστικής συνδρομής επί ποινικών υποθέσεων, που έχουν συμφωνηθεί βάσει ομοιόμορφης νομοθεσίας ή ειδικών κανόνων που προβλέπουν την αμοιβαία εφαρμογή μέτρων αμοιβαίας δικαστικής συνδρομής στο έδαφος εκάστου,

υπό τον όρο ότι στη μια ή την άλλη περίπτωση οι διατάξεις αυτές υλοποιούνται συγκεκριμένα με μια πιο αποτελεσματική συνεργασία.

(Τροπολογία 4)

Άρθρο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

Η παρούσα σύμβαση εφαρμόζεται, σε περίπτωση αμφιβολίας, σύμφωνα με την ερμηνεία που απορρέει από το άρθρο 1, παράγραφος 1 της Ευρωπαϊκής Συνθήκης περί αμοιβαίας δικαστικής συνδρομής σε ποινικές υποθέσεις της 20ης Απριλίου 1959.

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη μπορούν να συμφωνήσουν, σύμφωνα με το άρθρο Κ.3, παρ. 2 γ) τελευταίο εδάφιο, ότι το Δικαστήριο είναι αρμόδιο για την ερμηνεία των διατάξεων της παρούσας σύμβασης καθώς και προκειμένου να κρίνει κάθε διαφορά σχετικά με την εφαρμογή της.

(Τροπολογία 5)

Άρθρο 3, παράγραφος 1

>Αρχικό κείμενο>

1. Οσάκις παρέχεται η αμοιβαία δικαστική συνδρομή και εφόσον η υποδεικνυομένη διαδικασία δεν αντιβαίνει στις θεμελιώδεις αρχές της ποινικής δικονομίας του προς ό η αίτηση κράτους μέλους, τα κράτη μέλη αναλαμβάνουν να τηρούν, κατά την εκτέλεση των ζητουμένων πράξεων και εφόσον η παρούσα Σύμβαση δεν ορίζει άλλως, όσες διαδικασίες υπέδειξε ρητά το αιτούν κράτος μέλος. Το προς ό η αίτηση κράτος μέλος εκτελεί αμελλητί την αίτηση συνδρομής λαμβάνοντας κατά τον πληρέστερο δυνατό τρόπο υπόψη του τις προθεσμίες που ενδεχομένως υπέδειξε το αιτούν κράτος μέλος. Το αιτούν κράτος μέλος αιτιολογεί την προθεσμία.

>Κείμενο μετά την ψηφοφορία στο ΕΚ>

1. Οσάκις παρέχεται η αμοιβαία δικαστική συνδρομή, τα κράτη μέλη αναλαμβάνουν να τηρούν, κατά την εκτέλεση των ζητουμένων πράξεων και εφόσον η παρούσα Σύμβαση δεν ορίζει άλλως, όσες διαδικασίες υπέδειξε ρητά το αιτούν κράτος μέλος

σύμφωνα με την εθνική του έννομη τάξη, τα ισχύοντα συμβατικά μέσα και τις γενικές αρχές του δικαίου και της ποινικής διαδικασίας που αναγνωρίζονται από τα κράτη μέλη. Το προς ό η αίτηση κράτος μέλος εκτελεί εντός των υποδεικνυομένων προθεσμιών την αίτηση συνδρομής λαμβάνοντας κατά τον πληρέστερο δυνατό τρόπο υπόψη του τις διαδικαστικές προθεσμίες που ενδεχομένως υπέδειξε το αιτούν κράτος μέλος. Το αιτούν κράτος μέλος αιτιολογεί την προθεσμία.

(Τροπολογία 6)

Άρθρο 3, παράγραφος 2

>Αρχικό κείμενο>

2. Όταν η εκτέλεση της αίτησης είναι εν όλω ή εν μέρει αδύνατη σύμφωνα με τις προϋποθέσεις ή μέσα στις προθεσμίες που ενδεχομένως υποδεικνύει το αιτούν κράτος, οι αρχές του κράτους μέλους προς το οποίο υποβάλλεται η αίτηση ενημερώνουν αμέσως τις αρχές του αιτούντος κράτους μέλους και αναφέρουν υπό ποίες προϋποθέσεις θα ήταν σε θέση να εκτελέσουν την αίτηση και την προβλεπτή προθεσμία αυτής της εκτέλεσης. Οι αρχές των δύο κρατών μελών μπορούν ακολούθως να συμφωνήσουν για τη συνέχεια που θα δοθεί στην αίτηση, ενδεχομένως, εξαρτώντας τη συνέχεια αυτήαπό τις αναφερθείσες προϋποθέσεις.

>Κείμενο μετά την ψηφοφορία στο ΕΚ>

2. Όταν η εκτέλεση της αίτησης είναι εν όλω ή εν μέρει αδύνατη σύμφωνα με τις

προθεσμίες, τις προϋποθέσεις ή μέσα στις προθεσμίες που ενδεχομένως υποδεικνύει το αιτούν κράτος, οι αρχές του κράτους μέλους προς το οποίο υποβάλλεται η αίτηση ενημερώνουν αμέσως τις αρχές του αιτούντος κράτους μέλους και αναφέρουν υπό ποίες προϋποθέσεις θα ήταν σε θέση να εκτελέσουν την αίτηση και την προθεσμία αυτής της εκτέλεσης. Οι αρχές των δύο κρατών μελών μπορούν ακολούθως να συμφωνήσουν για τη συνέχεια που θα δοθεί στην αίτηση, ενδεχομένως, εξαρτώντας τη συνέχεια αυτήαπό τις αναφερθείσες προϋποθέσεις.

(Τροπολογία 7)

Άρθρο 5, παράγραφος 1

>Αρχικό κείμενο>

1. Εάν το ζητήσει το αιτούν κράτος μέλος και εφόσον δεν θίγονται δικαιώματα καλόπιστων τρίτων, το προς ό η αίτηση κράτος μέλος δικαιούται να θέτει στη διάθεση του αιτούντος κράτους μέλους πράγματα παρανόμως αποκτηθέντα, προκειμένου να αποδοθούν στον κύριό τους.

>Κείμενο μετά την ψηφοφορία στο ΕΚ>

1. Εάν το ζητήσει το αιτούν κράτος μέλος και εφόσον δεν θίγονται δικαιώματα καλόπιστων τρίτων, το προς ό η αίτηση κράτος μέλος

θέτει στη διάθεση του αιτούντος κράτους μέλους πράγματα παρανόμως αποκτηθέντα, προκειμένου να αποδοθούν στον κύριό τους.

(Τροπολογία 8)

Άρθρο 6, παράγραφος 3, σημείο β)

>Αρχικό κείμενο>

β) τη φύση του υπό διερεύνηση εγκλήματος,

>Κείμενο μετά την ψηφοφορία στο ΕΚ>

β) τη φύση του υπό διερεύνηση εγκλήματος,

και η αναφορά των κυριοτέρων συγκεντρωθέντων στοιχείων εις βάρος του στόχου της έρευνας

(Τροπολογία 9)

Άρθρο 6, παράγραφος 8

>Αρχικό κείμενο>

8. Κανένα στοιχείο του παρόντος άρθρου δεν παρεμποδίζει διμερείς ή πολυμερείς συνεργασίες μεταξύ κρατών μελών για θέματα παρακολούθησης εντός του πεδίου εφαρμογής της Ευρωπαϊκής Σύμβασης περί αμοιβαίας δικαστικής συνδρομής επί ποινικών υποθέσεων της 20ής Απριλίου 1959.

>Κείμενο μετά την ψηφοφορία στο ΕΚ>

8. Κανένα στοιχείο του παρόντος άρθρου δεν παρεμποδίζει διμερείς ή πολυμερείς συνεργασίες μεταξύ κρατών μελών για θέματα παρακολούθησης εντός του πεδίου εφαρμογής της Ευρωπαϊκής Σύμβασης περί αμοιβαίας δικαστικής συνδρομής επί ποινικών υποθέσεων της 20ής Απριλίου 1959

εφόσον πληρούται ο ίδιος όρος που περιλαμβάνεται στο άρθρο 1, παράγραφος 2, λαμβανομένων επίσης υπόψη των μέτρων που επιβάλλονται για την προστασία των θεμελιωδών δικαιωμάτων του ατόμου.

(Τροπολογία 10)

Άρθρο 10

>Αρχικό κείμενο>

1. Κάθε κράτος μέλος αναλαμβάνει να επιτρέπει τις κατόπιν αιτήσεως άλλου κράτους μέλους ελεγχόμενες παραδόσεις στο έδαφός του, στο πλαίσιο ανάκρισης ή προανάκρισης για εγκλήματα ικανά να επισύρουν την έκδοση του δράστη.

>Κείμενο μετά την ψηφοφορία στο ΕΚ>

1. Κάθε κράτος μέλος αναλαμβάνει να επιτρέπει τις κατόπιν αιτήσεως άλλου κράτους μέλους ελεγχόμενες παραδόσεις στο έδαφός του, στο πλαίσιο ανάκρισης ή προανάκρισης.

>Αρχικό κείμενο>

2. Η απόφαση διενέργειας ελεγχόμενων παραδόσεων λαμβάνεται κατά περίπτωση από τις αρμόδιες αρχές του κράτους μέλους στο οποίο απευθύνεται η αίτηση, τηρουμένου του εσωτερικού δικαίου του κράτους αυτού.

>Κείμενο μετά την ψηφοφορία στο ΕΚ>

2. Η απόφαση διενέργειας ελεγχόμενων παραδόσεων λαμβάνεται κατά περίπτωση από τις αρμόδιες αρχές του κράτους μέλους στο οποίο απευθύνεται η αίτηση, τηρουμένου του εσωτερικού δικαίου του κράτους αυτού.

>Αρχικό κείμενο>

3. Οι ελεγχόμενες παραδόσεις διεξάγονται σύμφωνα με τις διαδικασίες του κράτους μέλους στο οποίο απευθύνεται η αίτηση. Τη διεύθυνση και τον έλεγχο των σχετικών ενεργειών έχουν οι αρμόδιες αρχές του κράτους αυτού.

>Κείμενο μετά την ψηφοφορία στο ΕΚ>

3. Οι ελεγχόμενες παραδόσεις διεξάγονται

σύμφωνα με τους όρους που αναφέρονται στο άρθρο 3, παράγραφος 1. Τη διεύθυνση και τον έλεγχο των σχετικών ενεργειών έχουν οι αρμόδιες αρχές του προς ό η αίτηση κράτους .

(Τροπολογία 11)

Άρθρο 11, παράγραφος 2, εισαγωγική πρόταση

>Αρχικό κείμενο>

2. Τα διαδικαστικά έγγραφα είναι δυνατόν να αποσταλούν μέσω των αρμοδίων αρχών του κράτους μέλους προς το οποίο απευθύνεται η αίτηση εάν:

>Κείμενο μετά την ψηφοφορία στο ΕΚ>

2. Τα διαδικαστικά έγγραφα είναι δυνατόν να αποσταλούν μέσω των αρμοδίων αρχών του κράτους μέλους προς το οποίο απευθύνεται η αίτηση

μόνον εάν:

(Τροπολογία 12)

Άρθρο 12, παράγραφος 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. Το άτομο το οποίο πρόκειται να εξετασθεί μπορεί μόλις παραλάβει την κλήτευση να δηλώσει ανά πάσα στιγμή στη δικαστική αρχή του προς ό η αίτηση κράτους μέλους την πρόθεσή του να εμφανιστεί προσωπικώς στο έδαφος του αιτούντος κράτους μέλους. Στην περίπτωση αυτή οι αρμόδιες αρχές του αιτούντος και του προς ό η αίτηση κράτους μέλους λαμβάνουν με κοινή συμφωνία τα πλέον πρόσφορα μέτρα

(Τροπολογία 13)

Άρθρο 12, παράγραφος 6, σημείο δ)

>Αρχικό κείμενο>

δ) εάν το ζητήσει το αιτούν κράτος μέλος, το κράτος μέλος προς το οποίο απευθύνεται η αίτηση μεριμνά ώστε, εάν χρειάζεται, το προς εξέταση πρόσωπο να έχει τη βοήθεια διερμηνέως,

>Κείμενο μετά την ψηφοφορία στο ΕΚ>

δ)

εάν το ζητήσει το αιτούν κράτος μέλος, ή το προς εξέταση πρόσωπο, το κράτος μέλος προς το οποίο απευθύνεται η αίτηση μεριμνά ώστε, εάν χρειάζεται, να έχει αυτό τη βοήθεια διερμηνέως,

(Τροπολογία 14)

Άρθρο 14

>Αρχικό κείμενο>

1. Οι αρμόδιες αρχές των κρατών μελών μπορούν ενεργώντας μέσα στα όρια του εθνικού τους δικαίου, χωρίς σχετική αίτηση, να ανταλάσσουν πληροφορίες που αφορούν ποινικά αδικήματα ή παραβάσεις κατά την έννοια του άρθρου 2 παράγραφος 1, η τιμωρία ή ο χειρισμός των οποίων εμπίπτει, κατά το χρόνο παροχή των πληροφοριών, στην αρμοδιότητα της αρχής που δέχεται την πληροφορία.

>Κείμενο μετά την ψηφοφορία στο ΕΚ>

1. Οι αρμόδιες αρχές των κρατών μελών

υποχρεούνται ενεργώντας μέσα στα όρια του εθνικού τους δικαίου, χωρίς σχετική αίτηση, να ανταλάσσουν πληροφορίες που αφορούν ποινικά αδικήματα ή παραβάσεις κατά την έννοια του άρθρου 2 παράγραφος 1, η τιμωρία ή ο χειρισμός των οποίων εμπίπτει, κατά το χρόνο παροχή των πληροφοριών, στην αρμοδιότητα της αρχής που δέχεται την πληροφορία.

>Αρχικό κείμενο>

2. Η παρέχουσα την πληροφορία αρχή μπορεί, δυνάμει του εθνικού της δικαίου, να επιβάλει όρους στη χρησιμοποίηση των πληροφοριών αυτών εκ μέρους της αρχής στην οποία απευθύνονται.

>Κείμενο μετά την ψηφοφορία στο ΕΚ>

Η παρεχόμενη πληροφορία χρησιμοποιείται σύμφωνα με τις ισχύουσες συμβάσεις και την έννομη τάξη τους κράτους στο οποίο απευθύνεται.

>Αρχικό κείμενο>

3. Η αρχή στην οποία απευθύνονται οι πληροφορίες δεσμεύεται από τους όρους αυτούς.

>Κείμενο μετά την ψηφοφορία στο ΕΚ>

(Τροπολογία 15)

Άρθρο 15, παράγραφοι 3 έως 5

>Αρχικό κείμενο>

3. Τα κράτη μέλη μπορούν να καταθέσουν στο θεματοφύλακα της παρούσας Σύμβασης δήλωση ότι οι δικαστικές τους αρχές δεν έχουν ή δεν έχουν κατ' αρχήν αρμοδιότητα για την εκτέλεση απ' ευθείας αιτήσεων και ότι αυτές οι αιτήσεις και πληροφορίες πρέπει, συνεπώς, να διαβιβάζονται μέσω της κεντρικής αρχής ή των κεντρικών αρχών των κρατών μελών, στο μέτρο που αναφέρεται στη δήλωση. Τα κράτη μέλη μπορούν οποτεδήποτε να αλλάξουν τη δήλωσή τους με ανακοίνωση στο θεματοφύλακα και κάθε αλλαγή πρέπει να έχει στόχο να επιτείνει το αποτέλεσμα της παραγράφου 1.

>Κείμενο μετά την ψηφοφορία στο ΕΚ>

3. Διαγράφεται

>Αρχικό κείμενο>

4. Οποιαδήποτε από τις αναφερόμενες στην παράγραφο 1 αιτήσεις μπορεί να διαβιβάζεται, χάριν ταχύτητας, μέσω της Διεθνούς Οργάνωσης Εγκληματολογικής Αστυνομίας (Ιντερπόλ) ή άλλης οργάνωσης αρμόδιας σύμφωνα με διατάξεις που θεσπίστηκαν δυνάμει της Συνθήκης για την Ευρωπαϊκή Ένωση.

>Κείμενο μετά την ψηφοφορία στο ΕΚ>

4. Οποιαδήποτε από τις αναφερόμενες στην παράγραφο 1 αιτήσεις μπορεί να διαβιβάζεται, χάριν ταχύτητας, μέσω της Διεθνούς Οργάνωσης Εγκληματολογικής Αστυνομίας (Ιντερπόλ)

της Ευρωπαϊκής Οργάνωσης Αστυνομίας (Europol), μόλις καταστεί επιχειρησιακή, ή άλλης οργάνωσης αρμόδιας σύμφωνα με διατάξεις που θεσπίστηκαν δυνάμει της Συνθήκης για την Ευρωπαϊκή Ένωση.

>Αρχικό κείμενο>

5. Με την επιφύλαξη των δηλώσεων που γίνονται σύμφωνα με την παράγραφο 3, η παράγραφος 1 ισχύει για τις αιτήσεις ελεγχόμενων παραδόσεων που αναφέρονται στο άρθρο 10 και για τις αιτήσεις μυστικών ερευνών που αναφέρονται στι άρθρο 15α. Όταν η αρμόδια αρχή είναι δικαστική αρχή στο ένα κράτος μέλος και αστυνομική ή τελωνειακή αρχή στο άλλο, οι αιτήσεις και οι σχετικές απαντήσεις διαβιβάζονται απ' ευθείας μεταξύ των αρχών αυτών.

>Κείμενο μετά την ψηφοφορία στο ΕΚ>

5. Η παράγραφος 1 ισχύει για τις αιτήσεις ελεγχόμενων παραδόσεων που αναφέρονται στο άρθρο 10 και για τις αιτήσεις μυστικών ερευνών που αναφέρονται στι άρθρο 15α. Όταν η αρμόδια αρχή είναι δικαστική αρχή στο ένα κράτος μέλος και αστυνομική ή τελωνειακή αρχή στο άλλο, οι αιτήσεις και οι σχετικές απαντήσεις διαβιβάζονται απ' ευθείας μεταξύ των αρχών αυτών.

(Τροπολογία 16)

Άρθρο 15α, παράγραφος 3

>Αρχικό κείμενο>

3. Οι μυστικές έρευνες διεξάγονται σύμφωνα με τις διαδικασίες του προς ό η αίτηση κράτους μέλους. Οι αρμόδιες αρχές του εν λόγω κράτους μέλους διεξάγουν και διευθύνουν τις σχετικές επιχειρήσεις.

>Κείμενο μετά την ψηφοφορία στο ΕΚ>

3. Οι μυστικές έρευνες διεξάγονται

σύμφωνα με τους όρους που αναφέρονται στο άρθρο 3, παράγραφος 1. Οι αρμόδιες αρχές του προς ό η αίτηση κράτους μέλους διεξάγουν και διευθύνουν τις σχετικές επιχειρήσεις.

(Τροπολογία 17)

Άρθρο 17

>Αρχικό κείμενο>

Επιφυλάξεις στο πλαίσιο της παρούσας Σύμβασης δεν επιτρέπονται εκτός από την αναφερόμενη στο άρθρο 15 παράγραφος 3.

>Κείμενο μετά την ψηφοφορία στο ΕΚ>

Επιφυλάξεις στο πλαίσιο της παρούσας Σύμβασης δεν επιτρέπονται.

(Τροπολογία 18)

Άρθρο 18, παράγραφοι 3 έως 5

>Αρχικό κείμενο>

3. Η παρούσα Σύμβαση αρχίζει να ισχύει ενενήντα μέρες μετά την παραλαβή της τελευταίας γνωστοποίησης, βάσει της παραγράφου 2, της διενεργηθείσας από κράτος το οποίο ήταν ήδη μέλος της Ευρωπαϊκής Ένωσης όταν το Συμβούλιο εξέδωσε την πράξη για την κατάρτιση της Σύμβασης.

>Κείμενο μετά την ψηφοφορία στο ΕΚ>

3. Η παρούσα Σύμβαση αρχίζει να ισχύει

τριάντα μέρες μετά την παραλαβή της τελευταίας γνωστοποίησης, βάσει της παραγράφου 2, της διενεργηθείσας από κράτος το οποίο ήταν ήδη μέλος της Ευρωπαϊκής Ένωσης όταν το Συμβούλιο εξέδωσε την πράξη για την κατάρτιση της Σύμβασης.

>Αρχικό κείμενο>

4. Μέχρις ενάρξεως ισχύος της παρούσας Σύμβασης, έκαστο κράτος μέλος δικαιούται, όταν προβαίνει στη βάσει της παραγράφου 2 γνωστοποίηση, ή οποιαδήποτε άλλη στιγμή, να δηλώσει ότι, καθόσον το αφορά, η Σύμβαση εφαρμόζεται στις σχέσεις του με τα άλλα κράτη μέλη που προέβησαν στην ίδια δήλωση. Οι δηλώσεις αυτές αρχίζουν να ισχύουν ενενήντα μέρες μετά την κατάθεσή τους.

>Κείμενο μετά την ψηφοφορία στο ΕΚ>

4. Μέχρις ενάρξεως ισχύος της παρούσας Σύμβασης, έκαστο κράτος μέλος δικαιούται, όταν προβαίνει στη βάσει της παραγράφου 2 γνωστοποίηση, ή οποιαδήποτε άλλη στιγμή, να δηλώσει ότι, καθόσον το αφορά, η Σύμβαση εφαρμόζεται στις σχέσεις του με τα άλλα κράτη μέλη που προέβησαν στην ίδια δήλωση. Οι δηλώσεις αυτές αρχίζουν να ισχύουν

τριάντα μέρες μετά την κατάθεσή τους.

>Αρχικό κείμενο>

5. Η παρούσα Σύμβαση εφαρμόζεται μόνον στις αιτήσεις που υποβάλλονται μετά την έναρξη ισχύος της ή εφαρμόζεται μεταξύ του αιτούντος κράτους μέλους και του κράτους μέλους στο οποίο απευθύνεται η αίτηση.

>Κείμενο μετά την ψηφοφορία στο ΕΚ>

5. Η παρούσα Σύμβαση εφαρμόζεται μόνον στις αιτήσεις

αμοιβαίας συνδρομής που υποβάλλονται μετά την έναρξη ισχύος της ή εφαρμόζεται μεταξύ του αιτούντος κράτους μέλους και του κράτους μέλους στο οποίο απευθύνεται η αίτηση.

(Τροπολογία 19)

Άρθρο 19, παράγραφος 4

>Αρχικό κείμενο>

4. Η παρούσα Σύμβαση αρχίζει να ισχύει για κάθε κράτος μέλος που προσχωρεί, ενενήντα μέρες μετά την κατάθεση του εγγράφου προσχώρησής του ή την ημερομηνία έναρξης ισχύος της παρούσας Σύμβασης, εφόσον δεν έχει ήδη τεθεί σε ισχύ κατά την παρέλευση της εν λόγω προθεσμίας των ενενήντα ημερών.

>Κείμενο μετά την ψηφοφορία στο ΕΚ>

4. Η παρούσα Σύμβαση αρχίζει να ισχύει για κάθε κράτος μέλος που προσχωρεί,

τριάντα μέρες μετά την κατάθεση του εγγράφου προσχώρησής του ή την ημερομηνία έναρξης ισχύος της παρούσας Σύμβασης, εφόσον δεν έχει ήδη τεθεί σε ισχύ κατά την παρέλευση της εν λόγω προθεσμίας των τριάντα ημερών.

(Τροπολογία 20)

Άρθρο 20, παράγραφος 2

>Αρχικό κείμενο>

2. Ο θεματοφύλακας δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των εγκρίσεων και των προσχωρήσεων καθώς και τις δηλώσεις και επιφυλάξεις και όποια γνωστοποίηση άπτεται της παρούσας Συμβάσεως.

>Κείμενο μετά την ψηφοφορία στο ΕΚ>

2. Ο θεματοφύλακας δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των εγκρίσεων και των προσχωρήσεων καθώς και τις δηλώσεις και όποια γνωστοποίηση άπτεται της παρούσας Συμβάσεως.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το σχέδιο σύμβασης για την αμοιβαία δικαστική συνδρομή σε ποινικές υποθέσεις μεταξύ των κρατών μελών της Ευρωπαϊκής Ένωσης (5202/98 - C4-0062/98 - 98/0902 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο του Συμβουλίου (5202/98 - 98/0902 (CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθροΚ.6, δεύτερο εδάφιο της Συνθήκης για την Ευρωπαϊκή Ένωση (C4-0062/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0122/98),

- εκτιμώντας ότι το σχέδιο που έχει υποβληθεί δεν είναι πλήρες,

1. εγκρίνει, όσον αφορά το τμήμα που του έχει υποβληθεί, υπό την επιφύλαξη των τροποποιήσεων που επέφερε σ' αυτήν, την πρόταση της προεδρείας του Συμβουλίου;

2. καλεί το Συμβούλιο να τροποποιήσει αναλόγως την πρότασή του;

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο να το ενημερώσει σχετικά;

4. ζητεί να κληθεί εκ νέου να γνωμοδοτήσει μόλις το Συμβούλιο εγκρίνει ένα πλήρες σχέδιο σύμβασης;

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.